Ehdotus: neuvoston asetus Euroopan yhteisöjen virkamiesten ja muun henkilöstön eläkejärjestelmän maksuosuuksien mukauttamisesta 1 päivästä heinäkuuta 2004 sekä yhteisön ja kansallisten järjestelmien välisissä siirroissa käytettävän koron mukauttamisesta 1 päivästä tammikuuta 2005 /* KOM/2004/0743 lopull. */





Bryssel 29.10.2004 KOM(2004) 743 lopullinen Ehdotus: NEUVOSTON ASETUS Euroopan yhteisöjen virkamiesten ja muun henkilöstön eläkejärjestelmän maksuosuuksien mukauttamisesta 1 päivästä heinäkuuta 2004 sekä yhteisön ja kansallisten järjestelmien välisissä siirroissa käytettävän koron mukauttamisesta 1 päivästä tammikuuta 2005 (komission esittämä) PERUSTELUT 1. ELÄKEJÄRJESTELMÄN MAKSUOSUUKSIEN MUKAUTTAMINEN Henkilöstösääntöjen 83 a artiklan 3 kohdan ja liitteessä XII vahvistettujen yksityiskohtaisten sääntöjen mukaan neuvosto päättää komission ehdotuksesta eläkemaksun määrästä ja eläkeiän mahdollisesta muuttamisesta. Henkilöstösääntöjen liitteen XII mukaisesti Eurostat esitti 1. syyskuuta eläkejärjestelmän viisivuotisen vakuutusmatemaattisen arviointiraportin. Raportin mukaan eläkejärjestelmän vakuutusmatemaattisen tasapainon varmistamiseen tarvittava maksuosuus on 10,43 prosenttia peruspalkasta. Liitteessä XII olevan 2 artiklan 2 kohdan mukaan 1. päivänä heinäkuuta 2004 voimaan tuleva mukautus saa kuitenkin johtaa enintään 9,75 prosentin maksuosuuteen. Tästä syystä komissio ehdottaa, että maksuosuus mukautetaan 9,75 prosentiksi 1. päivästä heinäkuuta 2004 alkaen. 2. KORONKORKOJEN LASKEMISESSA KÄYTETTÄVÄN KORON MUKAUTTAMINEN Henkilöstösääntöjen liitteessä XII olevan 12 artiklan mukaisesti liitteessä VIII olevassa 4 ja 8 artiklassa esitettävä koronkorkojen laskemisessa tarvittava korko määritellään liitteessä XII olevassa 10 artiklassa säädetyksi tosiasialliseksi koroksi, ja sitä tarkastellaan tarvittaessa uudelleen viisivuotisten vakuutusmatemaattisten arviointien yhteydessä. Eurostatin henkilöstösääntöjen liitteessä XII olevan 10 artiklan mukaisesti viisivuotisarvioinnin yhteydessä laskema tosiasiallinen korko on 1. päivän syyskuuta 2004 raportissa 3,9 prosenttia. Tästä syystä komissio ehdottaa, että henkilöstösääntöjen liitteessä VIII olevassa 4 ja 8 artiklassa ja muuta henkilöstöä koskevien palvelussuhteen ehtojen 40 ja 110 artiklassa säädetty koronkorkojen laskemisessa tarvittava korko vahvistetaan 3,9 prosentiksi 1. päivästä tammikuuta 2005 alkaen. Ehdotus: NEUVOSTON ASETUS Euroopan yhteisöjen virkamiesten ja muun henkilöstön eläkejärjestelmän maksuosuuksien mukauttamisesta 1 päivästä heinäkuuta 2004 sekä yhteisön ja kansallisten järjestelmien välisissä siirroissa käytettävän koron mukauttamisesta 1 päivästä tammikuuta 2005 EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottavat huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuta henkilöstöä koskevat palvelussuhteen ehdot, sellaisina kuin ne ovat vahvistettuina neuvoston asetuksessa (ETY, Euratom, EHTY) N:o 259/68[1] ja viimeksi muutettuina asetuksella (EY, Euratom, EHTY) N:o [2], ja erityisesti mainittujen henkilöstösääntöjen 83 a artiklan ja liitteen XII, ottaa huomioon komission ehdotuksen, joka on tehty henkilöstösääntökomitean kuulemisen jälkeen, sekä katsoo seuraavaa: (1) Henkilöstösääntöjen liitteessä XII olevan 13 artiklan mukaisesti Eurostat esitti 1 päivänä syyskuuta 2004 eläkejärjestelmän vuoden 2004 viisivuotisen vakuutusmatemaattisen arviointiraportin, jossa ajantasaistetaan mainitussa liitteessä olevat muuttujat. (2) Euroopan yhteisöjen virkamiesten ja muun henkilöstön eläkejärjestelmän vakuutusmatemaattisen tasapainon varmistamiseen tarvittavaa maksuosuutta olisi mukautettava tämän raportin perusteella. Liitteessä XII olevan 2 artiklan mukaan vuoden 2004 mukautus saa johtaa enintään 9,75 prosentin maksuosuuteen. (3) Liitteessä VIII olevissa 4 ja 8 artiklassa sekä muuta henkilöstöä koskevien palvelussuhteen ehtojen 40 ja 110 artiklassa tarkoitettuja määriä olisi tarkistettava liitteessä XII olevan 12 artiklan mukaisesti. ON ANTANUT TÄMÄN ASETUKSEN: 1 artikla Henkilöstösääntöjen 83 artiklan 2 kohdassa tarkoitetuksi maksuosuudeksi vahvistetaan 9,75 prosenttia 1 päivästä heinäkuuta 2004 alkaen. 2 artikla Henkilöstösääntöjen liitteessä VIII olevissa 4 ja 8 artiklassa sekä muuta henkilöstöä koskevien palvelussuhteen ehtojen 40 ja 110 artiklassa mainituksi koroksi vahvistetaan 3,9 prosenttia 1 päivästä tammikuuta 2005 alkaen. 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja +++++ TABLE +++++ [1] EYVL N:o L 56, 4.3.1968, s. 1. [2] EUVL [...], [....], s. 1.